  Анжелика Тихонова корреспондент 8-тӥ толсуре 18 часын Ижкарын Йӧскалык лыдӟетъюртын «Ков тязан моле, тон доры вуо...» крезьгуро-кылбурето ӝыт ортчоз. Отчы Удмуртиысь калык артистка Надежда Уткина но Мордовиысь дано кылбурчи Раиса Орлова пыриськозы. Со сярысь Йӧскалык лыдӟетъюртлэн пресс-службаез ивортӥз. Ӝытын финн-угор крезьгурен но мокша калыклэн кылбуретэныз тодматозы.  Ужрад улсын лыдӟетъюртлэн Йӧскалык но шаертодонъя литературая но библиографияя центрезлэн фондысьтыз книгаосын «Я тебе сердце навстречу открою» адӟытон ужалоз. Пыронэз дунтэк, но азьвыл . Со сяна, 18 арессэс ортчем муртъёслы коронавируслэсь вакцина пуктэм яке соин висем сярысь QR-кодэз яке берло 72 час ӵоже лэсьтэм ПЦР-тестэз возьматоно луоз.  Ватсалом, крезьгуро-кылбурето ӝыт Йӧскалык лыдӟетъюртлэн но Надежда Уткиналэн «К тебе ведёт мой путь...» валче ӵектоссыя радъяське. Со улсын финн-угор гожъясьёсын но кылбурчиосын пумиськонъёс ортчылозы.  Тодэ вайытом, Ижкарын Удмуртиысь калык суредасьлэн Вячеслав Михайловлэн адӟытонэз ужа.  Тегъёс: Лулчеберет Ижкар Удмуртия НадеждаУткина финн-угоркалыкъёс Йӧскалыклыдӟетъюрт  